Държавен вестник, бр. 11, 2013 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  11
нават тези оплаквания, които освен на частичното нараняване на мускулния апарат се дължат и на 
участието на последния във възпалителния процес. Дори това може да се случи при болни, при които 
няма никакво нараняване на мускулатурата на свивачите. Освен това са възможни леки наранявания 
на лигавицата на ануса, които в някои случаи кървят, щипят или предизвикват силен сърбеж, но по 
правило заздравяват без допълнително лечение. Временните проблеми с изпразването на пикочния 
мехур могат да наложат поставянето на катетър. Те са резултат от дразнене по съседство.
В някои случаи след операцията се проявяват леки кръвотечения. Силните кръвотечения, изис-
кващи оперативно спиране на кръвотечението или преливане на кръв (трансфузии), са изключително 
редки. Те могат да се проявят в рамките на няколко дни след интервенцията.
В отделни случаи в хемороидалните възли, които не могат да бъдат отстранени, се образуват много 
болезнени тромбози. В повечето случаи с използването на лекарствени средства оплакванията биват 
намалени. Много редки са случаите на инфекция с опасност от образуване на фистули или трудно заз-
дравяващи язви (анални фисури). Редките случаи на стесняване (стеноза) на ануса резултират в тънки 
като молив изпражнения и болки при изхождане.
Както след всяка оперативна интервенция в големите вени могат да се образуват кръвосъсиреци 
(тромбоза), които се движат с кръвта и могат да запушат далечен кръвоносен съд (емболия). Когато 
като превантивно средство срещу тромбози се поставят инжекции с „Хепарин“, сериозни нарушения 
в кръвосъсирването се наблюдават много рядко.
Значението, което имат за операцията евентуални предишни или съпътстващи заболявания (напр. 
на сърцето, кръвообращението, белите дробове, черния дроб, нарушения на кръвосъсирването) ще 
обсъдим с Вас отделно.
Възможни налагащи се допълнителни или последващи интервенции
Кръвопреливането или преливането на кръвни продукти (трансфузия) се налага много рядко; в 
такива случаи не може да се изключи евентуално инфектиране, напр. с хепатитни вируси (възпаление 
на черния дроб, 1:50 000) или СПИН (около 1: 1 000 000 кръвни банки). В повечето случаи, поради 
малката вероятност да се наложи трансфузия, автокръвопреливането не е целесъобразно. При предва-
рителния разговор с Вас ще Ви дадем допълнителни консултации.
Не са лишени от риск и подготвителните, съпътстващите или последващите мерки. Така напр. ин-
фузиите (поставянето на системи) или инжекциите в редки случаи могат да предизвикат нараняване 
на тъканите на определени места (абсцеси от инжектирането, некрози, възпаление на нерви и /или 
вени).
Молим Ви да попитате, ако искате да знаете повече!
Молим Ви, непременно съблюдавайте следното!
Ако лекарят не е предписал друго:
Преди интервенцията
В повечето случаи правото черво се почиства с клизма. Молим, спазвайте точно указанията, които 
ще получите в тази връзка.
Не се хранете и не пийте течности без да сте се консултирали със своя личен лекар или с лекува-
щият хирург. 
След интервенцията
Ако интервенцията е предприета в амбулаторни условия, нека Ви придружи близък човек, тъй като 
след операцията реакциите Ви могат да бъдат намалени, вследствие на използваните за анестезиране 
и/или обезболяване средства. Ще Ви съобщим кога отново можете да управлявате автомобил, да ра-
ботите с поточни линии и машини или да пиете алкохол. В този период не трябва да вземате и важни 
решения.
Ако се повиши температурата Ви над 38 градуса, появят се болки, зачервяване или кървене на 
раните, незабавно информирайте Вашия лекар. Същото е валидно и ако оплакванията при изхождане 
(запек, диария) са съпроводени с болки в корема, дори и тези оплаквания да се появят едва няколко 
дни след операцията.
Ако имате външни рани, до оздравяването им (около 4 – 6 седмици) трябва след всяко изхождане 
и още 2 – 3 пъти дневно да правите превръзки. В началото, ако е необходимо, можете да приемате 
леки слабителни препарати, но не трябва да ги ползвате постоянно. За предпочитане е последните да 
са естествени продукти от природата, а не химически вещества. Спазвайте за продължителен период 
анална хигиена (измиване с вода след всяко изхождане) и се хранете с богата на баластни вещества 
храна, за да поддържате изпражненията си меки. Избягвайте силни напъни при изхождане. Използ-
вайте предписаните Ви лекарства, унгвенти и свещички.